CELEX: 32013D0375
Language: lv
Date: 2013-07-09 00:00:00
Title: 2013/375/ES: Padomes Īstenošanas lēmums ( 2013. gada 9. jūlijs ), ar ko apstiprina Portugāles makroekonomikas korekciju programmas atjaunināšanu

13.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 192/74
            
         PADOMES ĪSTENOŠANAS LĒMUMS
   (2013. gada 9. jūlijs),
   ar ko apstiprina Portugāles makroekonomikas korekciju programmas atjaunināšanu
   (2013/375/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 472/2013 (2013. gada 21. maijs) par to eurozonas dalībvalstu ekonomiskās un budžeta uzraudzības pastiprināšanu, kurās ir vai kurām draud nopietnas finanšu stabilitātes grūtības (1), un jo īpaši tās 7. panta 5. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Regulu (ES) Nr. 472/2013 piemēro dalībvalstīm, kas tās spēkā stāšanā brīdī jau saņem finanšu palīdzību, tostarp palīdzību no Eiropas finanšu stabilizācijas mehānisma (EFSM) un/vai no Eiropas Finanšu stabilitātes instrumenta (EFSI).
            
         
               (2)
            
            
               Regulā (ES) Nr. 472/2013 ir izklāstīti noteikumi par to, kā apstiprināmas makroekonomikas korekciju programmas dalībvalstīm, kas saņem šādu finanšu palīdzību; ja attiecīgā dalībvalsts saņem palīdzību gan no EFSM, gan no citiem avotiem, minētie noteikumi ir jāpiemēro saistībā ar noteikumiem Padomes Regulā (ES) Nr. 407/2010 (2010. gada 11. maijs), ar ko izveido Eiropas finanšu stabilizācijas mehānismu (2).
            
         
               (3)
            
            
               Portugālei ir piešķirta finanšu palīdzība gan no EFSM – ar Padomes Īstenošanas lēmumu 2011/344/ES (2011. gada 17. maijs) par Savienības finanšu palīdzības piešķiršanu Portugālei (3) –, gan no EFSI.
            
         
               (4)
            
            
               Lai tiktu ievērota konsekvence, Portugāles makroekonomikas korekciju programmu saskaņā ar Regulu (ES) Nr. 472/2013 atjaunina, atsaucoties uz attiecīgajiem nosacījumiem Īstenošanas lēmumā 2011/344/ES.
            
         
               (5)
            
            
               Saskaņā ar Īstenošanas lēmuma 2011/344/ES 3. panta 10. punktu Komisija kopā ar Starptautisko Valūtas fondu un sadarbībā ar Eiropas Centrālo banku ir septīto reizi veikusi pārskatīšanu, lai novērtētu Portugāles iestāžu progresu, īstenojot saskaņā ar makroekonomikas korekciju programmu pieņemtos pasākumus, kā arī pieņemto pasākumu efektivitāti un ekonomisko un sociālo ietekmi. Minētās pārskatīšanas rezultātā ir jāveic vairākas izmaiņas pašreizējā makroekonomikas korekciju programmā.
            
         
               (6)
            
            
               Minētās izmaiņas ir izklāstītas attiecīgajos noteikumos Īstenošanas lēmumā 2011/344/ES, kā tas grozīts ar Padomes Īstenošanas lēmumu 2013/323/ES (4),
            
         IR PIEŅĒMUSI ŠO LĒMUMU.
   1. pants
   Ar šo tiek apstiprināti pasākumi, kas izklāstīti Īstenošanas lēmuma 2011/344/ES 3. panta 7. līdz 9. punktā un kas Portugālei jāveic kā daļa no makroekonomikas korekciju programmas.
   2. pants
   Šis lēmums ir adresēts Portugāles Republikai.
   
      Briselē, 2013. gada 9. jūlijā
      
         
            Padomes vārdā –
         
            priekšsēdētājs
         
         R. ŠADŽIUS
      
   
   
      (1)  OV L 140, 27.5.2013., 1. lpp.
   
      (2)  OV L 118, 12.5.2010., 1. lpp.
   
      (3)  OV L 159, 17.6.2011., 88. lpp.
   
      (4)  OV L 175, 27.6.2013., 47. lpp.